Bjarne Bjorvatn

Bjarne Bjorvatn (født 4. desember 1936 Birkenes i Agder85 års omtale i Aftenposten 4. desember 2021) er en  professor i medisin og spesialist i indremedisin og infeksjonsmedisin. Han er kjent for sitt arbeid med vaksineprogrammer.«Utvikler global vaksineplan», Aftenposten, 11. mai 1998, s. 11.. 

Bjorvatn er utdannet lege ved Lunds universitet og tok i 1972 medisinsk doktorgrad ved Karolinska Institutet i Stockholm.Aftenposten, 4. desember 2001, s. 10. I 1979 ble han professor i medisin ved Universitetet i Tromsø. Fra 1985 har han vært professor ved Universitetet i Bergen. Han tok initiativ til Senter for internasjonal helse og var dets første direktør i 1988. Fra 1994 til 1996 arbeidet han for Europakommisjonen med å koordinere forskningen på vaksineutvikling. Fra 1998 til 2013 var han konsulent ved vaksineavdelingen ved Verdens helseorganisasjon (WHO) i Genève. I 2005 fikk han i oppdrag fra Sveriges regjering å utrede hvordan Sverige kunne bidra til verdens bekjempelse av smittsomme sykdommer.

I 2010 ble Bjorvatn utnevnt til ridder av 1. klasse av Den Kongelige Norske Fortjenstorden 
«for fremragende innsats innen internasjonal helse og for sitt vitenskapelige virke».«Bjarne Bjorvatn», Kongehuset, 6. september 2010. Lest 21. januar 2015. Sitat: «H.M. Kongen har utnevnt svensk statsborger Bjarne Bjorvatn, f. 1936 ved Universitetet i Bergen, til Ridder første klasse for fremragende innsats innen internasjonal helse og for sitt vitenskapelige virke.» Han er fra 2002 medlem av Agder Vitenskapsakademi. Bjorvatn ble tildelt Birkenes kommunes kulturpris i 2009 for sin kulturhistoriske innsats. Han fikk Aust-Agders bygningsvernpris i 2013.

 Referanser 

 Eksterne lenker  

 Senter for internasjonal helse




Kategori:Fødsler i 1936
Kategori:Svenske professorer
Kategori:Professorer ved Universitetet i Tromsø
Kategori:Professorer ved Universitetet i Bergen
Kategori:Den Kongelige Norske Fortjenstorden
Kategori:Personer fra Birkenes kommune